Meedia räägib sarimõrvaritest, kes said inspiratsiooni kultusfilmist «Vend». Juhtumisi olen ka mina seda filmi näinud. Filmi teeb huvitavaks selle alatoon, mida nimetaksin «maffia-aateks». Vend tapab küll külmalt ja halastamatult konkureeriva maffia mehi, kuid need on omamoodi sellise saatuse ära teeninud, sest on kas maffiaturu reegleid eiranud või ei ole kokkulepetest kinni pidanud (ehk pole aatelised). Vend ise on aateline relvamees. Seesinane «maffia-aateline» film aga inspireeris mõrvareid, kellest Eesti meedia juba nädalaid kirjutab ning keda ei huvitanud enam mingid kokkulepped ega aated.